ออล นิปปอน แอร์เวย์

ออลนิปปอนแอร์เวย์ (ANA) (, Zen Nippon Kūyu Kabushiki gaisha: ANA) หรือชื่อทางการคือ บริษัท เดินอากาศเซ็งนิปปง มหาชนจำกัด เป็นสายการบินที่ใหญ่ที่สุดในประเทศญี่ปุ่น โดยมีสำนักงานใหญ่อยู่ในเขตมินาโตะ กรุงโตเกียว และมีฐานการบินหลักที่ท่าอากาศยานนานาชาติโตเกียว (ฮาเนดะ)และท่าอากาศยานนานาชาตินาริตะ ณ เดือนมีนาคม พ.ศ. 2567 สายการบินมีพนักงานประมาณ 12,800 คน สายการบินเข้าร่วมเป็นสมาชิก สตาร์อัลไลแอนซ์ ในเดือนตุลาคม พ.ศ. 2542

เอเอ็นเอจัดตั้งขึ้นจากการควบรวมของแอร์นิปปอนและ แอร์เจแปน (ผู้ให้บริการเช่าเหมาลำ) และต่อมาในปี 2547 ANA ได้จัดตั้งสายการบินต้นทุนต่ำในนามของ แอร์เน็กซ์ (Air Next) เพื่อทำการบินจากท่าอากาศยานฟุกุโอกะ ซึ่งเริ่มทำการบินครั้งแรกในปี 2003 และในปีเดียวกันนั้น เอเอ็นเอได้เป็นผู้ถืหุ้นหลักในสายการบินนะกะนิคอน แอร์ไลน์ เซอร์วิส (NAL) ซึ่งมีสำนักงานใหญ่ที่เมืองนาโงยะ และในปี 2003 ได้เปลี่ยนชื่อนะกะนิคอนฯ เป็น แอร์ เซ็นทรัล พร้อมทั้งย้ายที่ทำการไปยังท่าอากาศยานนานาชาติชูบุเซ็นแทรร์

นอกเหนือจากการดำเนินการในเส้นทางหลักแล้ว ANA ยังควบคุมสายการบินย่อยหลายสาย เช่น เอเอ็นเอวิงส์, แอร์นิปปอน, แอร์โด (สายการบินต้นทุนต่ำ ที่ให้บริการเที่ยวบินตามตารางเวลาระหว่าง โตเกียว และเมืองต่างๆ ใน ฮอกไกโด), แอร์เจแปน และ Allex Cargo (ANA Cargo – แผนกขนส่งสินค้าที่ดำเนินการโดย แอร์เจแปน) ANA ยังเป็นผู้ถือหุ้นทั้งหมดใน การบินพีช ซึ่งเป็นบริษัทสายการบินต้นทุนต่ำที่ร่วมทุนกับ First Eastern Investment Group บริษัทจากฮ่องกง

 ประวัติ 
สายการบินนี้ก่อตั้งเมื่อวันที่ 27 ธันวาคม ค.ศ. 1952 ในนามของ นิปปอนเฮลิคอปเตอร์ แอนด์ แอร์โร่เพลน โดยมีชื่อย่อว่า NH เริ่มบริการเที่ยวบินเฮลิคอปเตอร์ครั้งแรกในเดือนกุมภาพันธ์ ค.ศ. 1953 โดยเป็นเที่ยวบินเช่าเหมาลำ และ 15 ธันวาคมปีเดียวกัน NH ได้ทำการบินในเที่ยวบินขนส่งสินค้า ระหว่างโอซากะและโตเกียวด้วยเครื่องบินรุ่น de Havilland Dove ต่อมาให้บริการเที่ยวบินผู้โดยสารในวันที่ 1 กุมภาพันธ์ ค.ศ. 1954 ในเส้นทางเดียวกัน และทำการเปลี่ยนอากาศยานเป็นรุ่น de Havilland Heron และได้ขยายเส้นทางการบินสู่คิวชู และ ซัปโปโร 

ฟาร์อีสเทิร์นแอร์ไลน์ (Far Eastern Airlines) เป็นอีกสายการบินหนึ่งที่เป็นส่วนก่อตั้ง ANA โดย FEA ก่อตั้งขึ้นในวันที่ 26 ธันวาคม ค.ศ. 1952 ก่อนหน้า NH เพียงหนึ่งวัน แต่กระนั้นก็มิได้ทำการบินจนกระทั่งวันที่ 20 มกราคม ค.ศ. 1957 ในเที่ยวบินขนส่งสินค้า ระหว่างโอซากะและโตเกียว และใช้เครื่อง de Havilland Dove และขยายเส้นทางจากโตเกียวสู่ คาโกชิม่า 

FEA ได้ควบรวมกิจการกับ NH ในวันที่ 1 ธันวาคม ค.ศ. 1957 และเปลี่ยนชื่อเป็น ออล นิปปอน แอร์เวย์ โดยสาเหตุที่เลือกชื่อนี้เพราะว่า คำว่า"เจแปนแอร์ไลน์" แม้จะเป็นชื่อสามัญ แต่ได้จดทะเบียนเป็นชื่อสายการบินไปแล้ว จนในที่สุดได้เลือกเอาชื่อ "ออล นิปปอน แอรเวย์" มาใช้อย่างเป็นทางการ

 กิจการองค์กร 

 สำนักงานใหญ่ 
ออล นิปปอน แอร์เวย์มีสำนักงานใหญ่ตั้งอยู่ที่ชิโอโดเมะซิตี้เซ็นเตอร์ในแขวงชิโอโดเมะในเขตมินาโตะ กรุงโตเกียว ประเทศญี่ปุ่น"Principal Offices" All Nippon Airways. Retrieved on 22 December 2008."ANA City Offices/Ticketing Offices Japan" . Archived 13 August 2013 at the Wayback Machine All Nippon Airways. Retrieved on 22 December 2008.

 จุดหมายปลายทาง 
ออล นิปปอน แอร์เวย์มีเครือข่ายเส้นทางภายในประเทศที่กว้างขวางซึ่งครอบคลุมทั่วประเทศญี่ปุ่นตั้งแต่ฮกไกโดทางตอนเหนือไปจนถึงโอกินาวะทางตอนใต้ เครือข่ายเส้นทางระหว่างประเทศของเอเอ็มเอขยายไปถึงจีน เกาหลีใต้ อินเดีย เอเชียตะวันออกเฉียงใต้ แคนาดา สหรัฐอเมริกา เม็กซิโก ออสเตรเลีย และ ยุโรปตะวันตก 

เอเอ็นเอมีฐานการบินหลักที่ท่าอากาศยานนานาชาตินาริตะ ซึ่งใช้อาคารผู้โดยสาร 1 ฝั่งใต้ร่วมกับพันธมิตรสตาร์อัลไลแอนซ์'Terminal 1 South wing open at Narita Airport', ANA Sky Web (June 2006). Retrieved 2 September 2006. Archived 24 December 2008 at the Wayback Machine และที่ท่าอากาศยานนานาชาติโตเกียว โดยจะเป็นฐานการบินสำหรับเส้นทางบินภายในประเทศที่สำคัญ เนื่องจากอยู่ใกล้กับตัวเมืองโตเกียวและผู้คนจำนวนมาก

ในด้านเส้นทางการบินระหว่างประเทศของออลนิปปอนแอร์เวย์ให้บริการเที่ยวบินไปยังเมืองสำคัญทั่วโลก เช่น ลอนดอน แฟรงก์เฟิร์ต ปารีส นิวยอร์ก วอชิงตัน ดี.ซี. ลอสแอนเจลิส ซานฟรานซิสโก ชิคาโก โตรอนโต แวนคูเวอร์ ซิดนีย์ และเมลเบิร์น นอกจากนี้ยังมีเส้นทางยอดนิยมในภูมิภาคเอเชีย ได้แก่ ปักกิ่ง เซี่ยงไฮ้ กวางโจว ไทเป โซล โฮจิมินห์ ฮานอย กรุงเทพฯ สิงคโปร์ กัวลาลัมเปอร์ จาการ์ตา และเดลี โดยมีจุดประสงค์เพื่อเชื่อมโยงญี่ปุ่นกับศูนย์กลางเศรษฐกิจ การเมือง และวัฒนธรรมทั่วโลก ทั้งในกลุ่มประเทศตะวันตกและเอเชียแปซิฟิก

 ข้อตกลงการบินร่วม 
ณ เดือนมกราคม ค.ศ. 2024 ออล นิปปอน แอร์เวย์ได้ทำข้อตกลงการบินร่วมกับสายการบินดังต่อไปนี้:"List of Codeshare Flights". All Nippon Airways. Retrieved 28 October 2022.

 แอร์แคนาดา
 แอร์ไชนา
 แอร์โด
 แอร์โดโลมิติ
 แอร์เจแปน (สายการบินลูก)
 แอร์มาเก๊า
 แอร์นิวซีแลนด์
 อามาคุสะแอร์ไลน์
 เอเชียน่าแอร์ไลน์
 ออสเตรียนแอร์ไลน์
 อาเบียงกา
 บรัสเซลส์แอร์ไลน์
 สายการบินเอทิฮัด
 เอธิโอเปียนแอร์ไลน์
 ยูโรวิงส์
 อีวีเอแอร์
 การูดาอินโดนีเซีย
 สายการบินไอเบกส์

 เจแปนแอร์คอมมิวเตอร์
 การบินจี๋เสียง
 ลอตโปลิชแอร์ไลน์
 ลุฟท์ฮันซ่า
 โอเรียนตัลแอร์บริด์จ
 ฟิลิปปินส์แอร์ไลน์
 ชานตงแอร์ไลน์
 เชินเจิ้นแอร์ไลน์
 สิงคโปร์แอร์ไลน์
 โซลาร์ซีดแอร์
 เซาท์แอฟริกันแอร์เวส์
 สตาร์ฟลายเยอร์
 สวิสอินเตอร์แนชนัลแอร์ไลน์
 ตัปปูร์ตูกัล
 การบินไทย
 เตอร์กิชแอร์ไลน์
 ยูไนเต็ดแอร์ไลน์
 เวียดนามแอร์ไลน์
 เวอร์จินออสเตรเลีย

 ข้อตกลงระหว่างสายการบิน 
ณ เดือนมกราคม ค.ศ. 2024 ออล นิปปอน แอร์เวย์มีข้อตกลงกับสายการบินดังต่อไปนี้:

 ปากีสถานอินเตอร์แนชนัลแอร์ไลน์

 ฝูงบิน 
ณ เดือนมกราคม ค.ศ. 2024 ออล นิปปอน แอร์เวย์ มีเครื่องบินประจำการในฝูงบินดังนี้:ANA Corporate Profile
+ฝูงบินของออล นิปปอน แอร์เวย์<span style="color:White;">เครื่องบิน<span style="color:White;">ประจำการ<span style="color:White;">คำสั่งซื้อ<span style="color:White;">ผู้โดยสาร<span style="color:White;">หมายเหตุFJWY<span style="color:White;">รวมแอร์บัส เอ320นีโอ11———8138146แอร์บัส เอ321-2004———8186194แอร์บัส เอ321นีโอ224——8186194แอร์บัส เอ380-8003—85673383520โบอิง 737-80039———8158166JA51AN สวมลวดลายสตาร์อัลไลแอนซ์โบอิง 737 แมกซ์ 8—20รอประกาศสั่งซื้อพร้อม 10 ตัวเลือก
เริ่มส่งมอบในป 2025โบอิง 767-300อีอาร์15——35—167202JA608A และ JA616A สวมลวดลายคิเม็ตสึ โนะ ไยบะ—10260270ใช้การจัดเรียงที่นั่งแบบภายในประเทศโบอิง 777-2002———21384405จะถูกปลดประจำการต่อไปโบอิง 777-200อีอาร์8———28364392JA743A สวมลวดลายสตาร์ วอร์ส ซีทรีพีโอ
JA745A สวมลวดลายคิเม็ตสึ โนะ ไยบะ21384405โบอิง 777-3005———21493514จะถูกปลดระจำการต่อไปโบอิง 777-300อีอาร์13—8682411221264116โบอิง 777-9—18รอประกาศจะทดแทน โบอิง 777-300 และโบอิง 777-300อีอาร์ที่เก่ากว่า
สองคำสั่งซื้อโอนย้ายไปเป็นโบอิง 777-8Fโบอิง 787-836——4621102169ลูกค้าเปิดตัว
JA874A สวมลวดลาย "ANA Future Promise"321413818442—198240—12323335ใช้การจัดเรียงที่นั่งแบบภายในประเทศโบอิง 787-9426—4821146215JA873A สวมลวดลายพิเศษสตาร์ วอร์ส อาร์ทูดีทู
JA871A สวมลวดลาย "ANA Future Promise"4014192246—18377395ใช้การจัดเรียงที่นั่งแบบภายในประเทศ28347375โบอิง 787-10312—3821235294สั่งซื้อด้วย 7 ตัวเลือก
สั่งซื้อเพิ่มเติมในปี 2020ฝูงบินของเอเอ็นเอคาร์โก้โบอิง 767-300BCF5—สินค้าโบอิง 767-300F4—สินค้าโบอิง 777F2—สินค้าโบอิง 777-8F—2สินค้าสองคำสั่งซื้อโอนย้ายไปเป็นโบอิง 777-9
เริ่มส่งมอบในปี 2028รวม21464

เอเอ็นเอมีอายุฝูงบินเฉลี่ย 9.2 ปี

 อ้างอิง 

หมวดหมู่:ออล นิปปอน แอร์เวย์
หมวดหมู่:สายการบินสัญชาติญี่ปุ่น
หมวดหมู่:สตาร์อัลไลแอนซ์
หมวดหมู่:บริษัทของญี่ปุ่น
หมวดหมู่:บริษัทที่ก่อตั้งในปี พ.ศ. 2495
หมวดหมู่:สายการบินที่ก่อตั้งในปี พ.ศ. 2495